Яркімі, радаснымі, шматколернымі, спеўна-меладычнымі імгненнямі быў напоўнены кожны фестывальны дзень, кожная фестывальная падзея. А апагеем усёй вялікай святочнай дзеі стаў заключны фестывальны дзень. Ён быў асабліва багатым на цёплыя незабыўныя сустрэчы, эксклюзіўныя выставы, захапляючыя канцэртныя праграмы, на салодзячыя і слых, і зрок, і смак вішнёвыя ўражанні. Пра галоўную цэнтральную афіцыйную дзею “Вішнёвага фестывалю” з удзелам ганаровых гасцей і прадстаўнікоў шырокай грамадскасці і хочацца нагадаць нашым чытачам у гэтых нататках.